Մահվան աշտարակ (ֆիլմ, 1975)

«Մահվան աշտարակ» ( 1975 թվականին ամերիկացի  կինոռեժիսոր Ջերի Ջեյմսոնի նկարահանած հեռուստատեսային ֆիլմը, որտեղ գլխավոր դերի կատարմամբ հանդես է եկել Կուրտ Ռասելը։ Ֆիլմը հիմնված է իրական դեպքերի վրա. Չարլզ Ջոզեֆ Ուիթմանը 1966 թվականի օգոստոսի 1-ին սպանել է 16 և վիրավորել 32 մարդու, մինչև ոստիկանները կարողացել են գնդակահարել նրան։

Դիպաշար 
Չարլզ Ուիթմանը սովորում է Օսթինի Տեխասի համալսարանում։ Հաճախ տառապելով անտանելի գլխացավերից՝ ուսանողը դրանց նոպաների ժամանակ չի կարողանում հսկել իրեն և զսպել  բռնություն գործադրելու տենչը։ Մի օր էլ, չդիմանալով, Չարլզը սպանում է կնոջն ու մորը, հավաքում զենք ու զինամթերք ու բարձրանում համալսարանի աշտարակը։ Այնտեղ դիրքավորված՝ նա սկսում է կրակել  շարժվող ամեն բանի վրա և վիրավորում կամ սպանում է տասնյակ մարդկանց։

Դերերում 

 Նեդ Բիթի - Ալլան Կրամ
 Կուրտ Ռասել - Չարլզ Ուիթմեն
 Ռիչարդ Ունիգես - սպա Ռամիրո Մարտինես
 Ջոն Ֆորսայթ - լեյտենանտ Էլվուդ Ֆորբս
 Փերնել Ռոբերթս - լեյտենանտ Լի

Դատական գործեր 
1976 թվականին սպա Ռամիրո Մարտինեսը հասավ արտադատական ոչ բաց կարգավորման այն բանից հետո, երբ ֆիլմի պրոդյուսերներին դատի տվեց իր կնոջը բացասական, ռասիստական հատկանիշներով պատկերելու համար։

Ուիթմենին սպանած ոստիկաններից մեկը՝ Հյուստոն ՄաքՔոյը, 1990 թվականին դատի տվեց ֆիլմի սեփականատերը համարվող Turner Broadcasting System-ին՝ պահանջելով $14 միլիոն ամերիկյան դոլար՝ որպես փոխհատուցում իրեն պատճառված հուզական սթրեսի և հեղինակությանը հասցված վնասի, հայտարարելով, որ ֆիլմում իբրև վախկոտ ներկայացվելու պատճառով ինքը ալկոհոլամոլ է դարձել ու հարգանքն ու արժանապատվությունը կորցրել։

Ծանոթագրություններ

Արտաքին հղումներ 

 
 {{AllRovi|45350|Башня смерти

Իրական դեպքերի հիման վրա նկարահանված ֆիլմեր
Ամերիկյան հեռուստաֆիլմեր
Ամերիկյան թրիլեր ֆիլմեր
1975 ֆիլմեր
Անգլերեն ֆիլմեր
Ամերիկյան ֆիլմեր
Դրամա ֆիլմեր
Ամերիկյան քրեական ֆիլմեր
Ֆիլմեր, որոնց գործողությունները տեղի են ունենում 1960-ականներին
ԱԽՎ նախագծի հոդվածներ
Բնօրինակում անաղբյուր հոդվածներ